ai4bharat/Pralekha huggingface dataset:
রাষ্ট্রপতিরসচিবালয়
রাষ্ট্রপতির কাছে তিন দেশের রাষ্ট্রদূতের পরিচয়পত্র পেশ
নয়াদিল্লি, ২১ মে, ২০১৯
জার্মানি, কলম্বিয়া ও পেরুর রাষ্ট্রদূতেরা আজ রাষ্ট্রপতি ভবনে রাষ্ট্রপতি শ্রী রামনাথ কোবিন্দের কাছে নিজেদের পরিচয়পত্র পেশ করেছেন।
যে তিনজন রাষ্ট্রদূত পরিচয়পত্র পেশ করেছেন তাঁদের মধ্যে রয়েছেন –
১) জার্মানির রাষ্ট্রদূত মিঃ ওয়াল্টার জোহানেস লিন্ডনার
২) কলম্বিয়ার রাষ্ট্রদূত মিঃ অ্যালভারো স্যান্ডোভাল বার্নাল এবং
৩) পেরুর রাষ্ট্রদূত মিঃ কার্লোস রাফেল পোলো কাস্তানেদা।
CG/SS/DM
(Visitor Counter : 77
প্রতিরক্ষামন্ত্রক
আন্দামান-নিকোবর কমান্ডের অষ্টাদশ প্রতিষ্ঠা দিবস: কমান্ডের প্রধান প্যারেডের অভিবাদন গ্রহণ করলেন
নয়াদিল্লি, ০৮ অক্টোবর, ২০১৮
আন্দামান-নিকোবর কমান্ড আজ তার অষ্টাদশ প্রতিষ্ঠা দিবস উদযাপন করছে। ভারতীয় সেনাবাহিনীর একমাত্র যৌথ বাহিনী আন্দামান-নিকোবর কমান্ড। এই কমান্ডের প্রতিষ্ঠা দিবস উপলক্ষ্যে বিগত দু-দিন ধরে বিভিন্ন কর্মসূচির আয়োজন করা হয়।
প্রতিষ্ঠা দিবস উপলক্ষ্যে আজ আন্দামান-নিকোবর কমান্ডের কমান্ডার ইন-চিফ ভাইস অ্যাডমিরাল বিমল ভার্মা সেনাবাহিনীর জলযান’উৎকর্ষ’য় আয়োজিত কুচকাওয়াজে অভিবাদন গ্রহণ করেন। এই উপলক্ষ্যে, বিগত এক বছরে অসামান্য কাজকর্মের স্বীকৃতি স্বরুপ ভারতীয় উপকূল রক্ষী বাহিনী, নেভাল সিপ ইয়ার্ড এবং ১৫ নম্বর অসম স্কোয়াডকে শংসাপত্র দিয়ে সম্মানিত করেন। অনুষ্ঠানে তার ভাষনে ভাইস অ্যাডমিরাল বিমল ভার্মা এই কমান্ডের সেনা জওয়ানদের পেশাদারিত্ব ও তৎপরতার প্রশংসা করেন। তিনি আরও জানান, কৌশলগত দিক থেকে গুরুত্বপূর্ণ একাধিক কর্মসূচি রূপায়ণের কাজ চলছে। সেইসঙ্গে কমান্ডের সামগ্রিক ক্ষমতা বাড়াতে অত্যাধুনিক প্রযুক্তি সম্পন্ন সাজ-সরঞ্জাম ও যন্ত্রপাতির সংস্হান করা হচ্ছে। বিগত এক বছরে ভারত মহাসাগর অঞ্চলের বিভিন্ন দেশের নৌ-বাহিনীগুলিকে নিয়ে ‘মিলন’ এবং ‘করপ্যাট’-এর মতো যৌথ মহড়া সফলভাবে আয়োজনের জন্য তিনি এই কমান্ডের আধিকারিক ও সেনা জওয়ানদের ভূমিকার প্রশংসা করেন।
ভাইস অ্যাডমিরাল ভার্মা অসামরিক কর্তৃপক্ষগুলিকে বিভিন্ন প্রয়োজনে তাদের সহযোগিতার কথাও বিশেষভাবে উল্লেখ করেন। তিনি জানান, এই কমান্ড চিকিৎসা পরিষেবা প্রদানের স্বার্থে ১৮টি বিশেষ অভিযান পরিচালনা করেছে। এমনকি, উপকূলরক্ষী বাহিনীর জাহাজ অরুনা আসফ আলি এক ডুবন্ত জাহাজ থেকে ৩৪৮ জনকে উদ্ধারের যে নিদর্শন রেখেছে, সেকথাও তিনি উল্লেখ করেন। উপজাতি এবং স্হানীয় শিশুদের জন্য বিদ্যালয় পরিচালনার ক্ষেত্রে নৌ-বাহিনীর জলযান কারদীপ এবং উপকূলরক্ষী বাহিনীর ভূমিকারও তিনি প্রশংসা করেন।
আন্দামান-নিকোবর দ্বীপপুঞ্জের প্রত্যন্ত ও দূরবর্তী এলাকাগুলিতে উড়ান প্রকল্পের আওতায় বিমান পরিষেবা প্রদানের জন্য আগামী বছরগুলিতে নৌবাহিনীর জলযান ‘শিবপুর’কে কাজে লাগানো হবে। দ্বীপপুঞ্জ অঞ্চলে প্রাকৃতিক পরিবেশের সুরক্ষায় এই কমান্ডের বিভিন্ন প্রয়াসেরও ভাইস অ্যাডমিরাল ভার্মা প্রশংসা করেন। কমান্ডের আবাসিক এলাকাগুলিতে যুদ্ধ পরিচালনার জন্য গৃহীত বিভিন্ন উদ্যোগের কথাও তিনি উল্লেখ করেন।
এই কমান্ডের প্রতিষ্ঠা দিবস উপলক্ষ্যে ভাইস অ্যাডমিরাল ভার্মা আজ এক সাংবাদিক সম্মেলনেও ভাষন দেন।
CG/BD/NS/…
(Visitor Counter : 94
প্রধানমন্ত্রীরদপ্তর
প্রধানমন্ত্রী ১৪ই এপ্রিল প্রধানমন্ত্রী সংগ্রহালয় উদ্বোধন করবেন
দেশ গঠনে ভারতের সব প্রধানমন্ত্রীর অবদানকে স্বীকৃতি দিতে প্রধানমন্ত্রী মোদীর দৃষ্টিভঙ্গীর ভাবনায় সংগ্রহালয়টি গড়ে তোলা হয়েছে
সংগ্রহালয়টি ভারতের প্রত্যেক প্রধানমন্ত্রীকে শ্রদ্ধার স্বীকৃতি; স্বাধীনতার পর ভারতের প্রধানমন্ত্রীদের জীবন কাহিনী ও অবদানের বিষয়ে তথ্য প্রদানের মধ্য দিয়ে দেশের গল্প তুলে ধরা হবে
সংগ্রহালয়ের প্রতীকে ভারতের জনসাধারণ একটি ধর্মচক্র ধরে রয়েছেন যা দেশ ও গণতন্ত্রের চিহ্ন স্বরূপ
সংগ্রহশালায় প্রযুক্তির মাধ্যমে বিভিন্ন বিষয়বস্তু মতবিনিময়ের ধরণে উপস্থাপনা করা হবে
নতুন দিল্লী, ১২ এপ্রিল, ২০২২
প্রধানমন্ত্রী শ্রী নরেন্দ্র মোদী ১৪ই এপ্রিল সকাল ১১টার সময় প্রধানমন্ত্রী সংগ্রহালয় উদ্বোধন করবেন। আজাদি কা অমৃত মহোৎসব উদযাপনের অঙ্গ হিসেবে এটি উদ্বোধন করা হবে, যেখানে ভারতের প্রত্যেক প্রধানমন্ত্রীকে শ্রদ্ধা জানানো হবে। স্বাধীনতার পর ভারতের প্রধানমন্ত্রীদের জীবন কাহিনী ও অবদানের বিভিন্ন তথ্য প্রদানের মধ্য দিয়ে দেশের গল্প এখানে উপস্থাপিত করা হবে।
দেশ গঠনে ভারতের সব প্রধানমন্ত্রীর অবদানকে স্বীকৃতি দিতে শ্রী মোদীর দৃষ্টিভঙ্গীর ভাবনায় সংগ্রহালয়টি গড়ে তোলা হয়েছে। এখানে স্বাধীনতার পর সব প্রধানমন্ত্রীকেই শ্রদ্ধা জানানো হবে, তাঁদের প্রধানমন্ত্রী হিসেবে থাকার মেয়াদ বা তাঁদের অনুসরণ করা আদর্শ এখানে বিবেচিত হবে না । তরুণ প্রজন্মকে নেতৃত্বদান, দেশ গড়ার ভবিষ্যৎ পরিকল্পনা এবং প্রত্যেক প্রধানমন্ত্রীর সাফল্যের কথা সকলকে জানানোর জন্য শ্রী মোদীর এটি একটি সমন্বিত প্রয়াস। প্রাচীনের সঙ্গে বর্তমানের মিলনক্ষেত্র হয়ে উঠবে এই সংগ্রহশালা। এটিকে পূর্বতন তিনমূর্তি ভবনে প্রথম ব্লকের সঙ্গে যুক্ত করা হয়েছে। দ্বিতীয় ব্লকে নব নির্মিত ভবন গড়ে তোলা হয়েছে। ১৫,৬০০ বর্গ মিটারের বেশি এলাকা নিয়ে দুটি ব্লক গড়ে তোলা হয়েছে ।
দেশের নেতৃবৃন্দের বিভিন্ন উদ্যোগ বাস্তবায়নের ফলে ভারতের উত্থান হয়েছে। এই উত্থানে অনুপ্রাণিত হয়ে সংগ্রহশালাটি তৈরি করা হয়। সংগ্রহশালার নক্সা তৈরির সময় স্থিতিশীল জ্বালানি সংরক্ষণের বিষয়টিকে বিবেচনা করা হয়েছে। এই প্রকল্প নির্মাণে কোনো গাছ কাটা হয়নি অথবা স্থানান্তরিত করা হয়নি। সংগ্রহালয়ের প্রতীকে ভারতের জনসাধারণ একটি ধর্মচক্র ধরে রয়েছেন, যা দেশ ও গণতন্ত্রের চিহ্ন স্বরূপ।
সংগ্রহশালার বিভিন্ন তথ্য প্রসারভারতী, দূরদর্শন, ফিল্ম ডিভিশন, সংসদ টিভি, প্রতিরক্ষা মন্ত্রক, দেশ বিদেশের সংবাদ মাধ্যম ইত্যাদি থেকে সংগ্রহ করা হয়েছে। এর আর্কাইভটি তৈরিতে বিভিন্ন সাহিত্যের নিদর্শন, প্রধানমন্ত্রীদের চিঠিপত্র, ব্যক্তিগত ব্যবহার সামগ্রী, উপহার, স্মরণিকা , প্রধানমন্ত্রীদের ভাষণ, তাঁদের কাজের বিভিন্ন দিক এখানে তুলে ধরা হয়েছে।
সংগ্রহশালায় প্রযুক্তির মাধ্যমে বিভিন্ন বিষয়বস্তু মতবিনিময়ের ধরণে উপস্থাপন করা হবে।
এছাড়াও এখানে ডিসপ্লে বোর্ডে নানা তথ্য প্রদর্শিত হবে। নানা তথ্য জানাতে হলোগ্রাম, মাল্টিমিডিয়া, কিয়স্ক, কম্পিউটার ভিত্তিক ভাস্কর্য, স্মার্টফোন অ্যাপ, মতবিনিময়ের জন্য স্ক্রিন ইত্যাদি ব্যবহার করার সুযোগও এখানে থাকবে ।
সংগ্রহালয়ে মোট ৪৩টি প্রদর্শশালা থাকবে। দেশের স্বাধীনতা আন্দোলন ও সংবিধান রচনা দিয়ে সংগ্রহশালার প্রদর্শনী শুরু হবে । কিভাবে আমাদের প্রধানমন্ত্রীরা বিভিন্ন সমস্যার সমাধান করেছেন এবং দেশের সার্বিক বিকাশ নিশ্চিত করেছেন তা এই প্রদর্শশালাগুলিতে তুলে ধরা হবে।
CG/CB/ SKD/
(
সড়কপরিবহণওমহাসড়কমন্ত্রক
জাতীয় সড়কের টোল প্লাজাগুলির সব লেনকে ‘ফাস্ট্যাগ লেন অফ দ্য ফি প্লাজা’ ঘোষণা করার পর শুল্ক আদায়ের পরিমাণ উল্লেখযোগ্য হারে বৃদ্ধি পেয়েছে
নয়াদিল্লি, ১ ডিসেম্বর, ২০২১
জাতীয় সড়কের টোল প্লাজাগুলির সমস্ত লেনকে ১৫/১৬ই ফেব্রুয়ারি মধ্যরাত থেকে ‘‘ফাস্ট্যাগ লেন অফ দ্য ফি প্লাজা’ ঘোষণা করা হয়। এই ঘোষণার পর দেশজুড়ে টোল প্লাজা থেকে শুল্ক সংগ্রহের হার উল্লেখযোগ্য হারে বৃদ্ধি পেয়েছে।
এ বছর ১৫ই ফেব্রুয়ারি থেকে ২৮শে ফেব্রুয়ারি পর্যন্ত প্রতিদিন গড়ে ১০৮ কোটি টাকা শুল্ক সংগ্রহ হয়েছে। গত বছর এই সময়কালে শুল্ক সংগ্রহের পরিমাণ ছিল ৮০ কোটি টাকা।
রাজ্যসভায় আজ এক প্রশ্নের লিখিত উত্তরে এই তথ্য জানিয়েছেন কেন্দ্রীয় সড়ক পরিবহণ ও মহাসড়ক মন্ত্রী শ্রী নীতিন গড়করি।
CG/CB/DM/
(Visitor Counter : 74
ক্রেতা, খাদ্যএবংগণবন্টনমন্ত্রক
অলঙ্কার ব্যবসায়ীদের নিবন্ধীকরণ এবং পুনর্নবীকরণের প্রক্রিয়া অনলাইনের মাধ্যমে ব্যবস্থাপনার সূচনা করেছেন শ্রী রামবিলাস পাসোয়ান, অ্যাসেয়িং অ্যান্ড হলমার্কিং সেন্টারের স্বীকৃতি ও পুনর্নবীকরণের অনলাইন ব্যবস্থাও চালু হয়েছে
নয়াদিল্লি, ২১ অগাস্ট, ২০২০
কেন্দ্রীয় উপভোক্তা বিষয়ক, খাদ্য ও গণবন্টন মন্ত্রী শ্রী রামবিলাস পাসোয়ান শুক্রবার অনলাইনের মাধ্যমে অলঙ্কার ব্যবসায়ীদের নিবন্ধীকরণ ও পুনর্নবীকরণের ব্যবস্থাপনা চালু করেছেন। একই সঙ্গে, অলঙ্কারের গুণমান যাচাই করার অ্যাসেয়িং অ্যান্ড হলমার্কিং সেন্টারগুলির স্বীকৃতি ও পুনর্নবীকরণের অনলাইন ব্যবস্থারও তিনি সূচনা করেছেন। ভারতীয় মানক ব্যুরো’র ওয়েবসাইট www.manakonline.in – এ এই প্রক্রিয়া সম্পন্ন যাবে। মন্ত্রী বলেছেন, নিবন্ধীকরণ এবং পুনর্নবীকরণ সংক্রান্ত বহু প্রস্তাব জমা হয়, সেগুলিকে এর ফলে স্বয়ংক্রিয়ভাবে নিষ্পত্তি করা যাবে। আগামী পয়লা জুন থেকে মূল্যবান ধাতুর হলমার্ক করানো বাধ্যতামূলক করা হয়েছে।
এখন থেকে অলঙ্কার ব্যবসায়ীরা তাঁদের প্রয়োজনীয় নথিপত্র, আবেদনপত্র এবং মাশুল অনলাইনে জমা দিলেই লাইসেন্স পাওয়ার প্রক্রিয়া শুরু হবে। এর জন্য তাঁদের সরাসরি সংশ্লিষ্ট দপ্তরে যেতে হবে না। এ সংক্রান্ত সমস্ত তথ্যাবলী তাঁরা ই-মেল এবং এসএমএস – এর মাধ্যমে পাবেন।
মূল্যবান সামগ্রীর হলমার্ক করানো বাধ্যতামূলক হওয়ায় এর নিবন্ধীকরণের আবেদন ৫ লক্ষে পৌঁছনোর সম্ভাবনা রয়েছে। বর্তমানে মাত্র ৩১ হাজার এসংক্রান্ত আবেদন জমা পড়ে। এই মুহূর্তে দেশে ২৩৪টি জেলায় ৯২১টি কেন্দ্রে অ্যাসেয়িং অ্যান্ড হলমার্কিং সেন্টার রয়েছে। আগামী জুন মাসের মধ্যে বাকি ৪৪০টি জেলাতেও এই কেন্দ্র গড়ে তোলা হবে। এখান থেকে ১৪ ক্যারেট, ১৮ ক্যারেট এবং ২২ ক্যারেটের সনাক্তকরণ প্রতীক ও ব্যবসায়ীদের পরিচিতি সংখ্যা দেওয়া হবে।
অনলাইনের মাধ্যমে এই প্রক্রিয়ায় অডিট সংক্রান্ত প্রতিবেদন জমা দেওয়া যাবে। আবেদনকারী তাঁর আবেদনের বিষয়ে সর্বশেষ তথ্য জানতে অনলাইনেই নজরদারি চালাতে পারবেন। ভারতীয় মানক ব্যুরো স্বয়ংক্রিয়ভাবে অ্যাসেয়িং অ্যান্ড হলমার্কিং সেন্টারগুলিকে পরিচালনার জন্য আগামী ডিসেম্বর মাসের মধ্যে প্রয়োজনীয় সবরকম প্রক্রিয়া সম্পন্ন করবে। শ্রী পাসোয়ান জানিয়েছেন, তাঁর দপ্তর ভারতীয় মান এবং ইউরোপীয় ইউনিয়নের মান বজায় রেখে বিভিন্ন ধাতব সামগ্রী কেনবেচার প্রক্রিয়া সম্পন্ন করার প্রক্রিয়ার সমস্ত প্রস্তুতি চূড়ান্ত করেছে। আগামী সেপ্টেম্বর মাস থেকে দেশের ৭টি বন্দরে সীমাশুল্ক আধিকারিকরা আমদানি করা পণ্য সামগ্রী এই নিয়মে গুণমান যাচাই করবেন। যেসব পণ্য ঐসব গুণমান বজায় রাখবে, সেগুলিকে দেশের জন্য অনুমতি দেওয়া হবে। বর্তমানে ইস্পাত, রাসায়নিক দ্রব্য, ভারী যন্ত্রপাতি এবং খেলনা প্রচুর পরিমাণে বিদেশ থেকে আমদানি হয়।
ভারতীয় মানক ব্যুরো বাজারে বিভিন্ন সামগ্রীর গুণমান যাচাই করার জন্য নানা উদ্যোগ গ্রহণ করেছে। বর্তমানে ২৫৪টি এ ধরনের সামগ্রীকে পরীক্ষা করা হয়। শীঘ্রই আরও ২৬৪ রকমের সামগ্রীকে এই তালিকায় অন্তর্ভূক্ত করা হবে। শ্রী পাসোয়ান আরও জানিয়েছেন, সম্প্রতি বিআইএস কেয়ার অ্যাপ চালু করা হয়েছে। তিনি গ্রাহকদের কাছে অনুরোধ জানিয়েছেন, কোনও অলঙ্কারের গুণমান সংক্রান্ত সমস্যা থাকলে, তাঁরা যেন এই অ্যাপের মাধ্যমে এ সংক্রান্ত অভিযোগ জমা দেন।
CG/CB/SB
(Visitor Counter : 111
রাষ্ট্রপতিরসচিবালয়
কার্গিল বিজয় দিবসের ২০তম বর্ষপূর্তি উপলক্ষ্যে শ্রীনগরে যুদ্ধ স্মারকে রাষ্ট্রপতির শ্রদ্ধার্ঘ্য
নয়াদিল্লি, ২৬ জুলাই, ২০১৯
রাষ্ট্রপতি শ্রী রামনাথ কোবিন্দ কার্গিল বিজয় দিবসের ২০তম বর্ষপূর্তি উপলক্ষ্যে শ্রীনগরে চিনার করপস  যুদ্ধ স্মারকে ১৯৯৯ সালে কার্গিল যুদ্ধে ভারতীয় সেনাবাহিনীর শহীদ সেনা ও আধিকারিকদের উদ্দেশ্যে শ্রদ্ধার্ঘ্য নিবেদন করেন। শ্রীনগর এবং কাশ্মীর উপত্যকায় এটি তাঁর প্রথম সফর। এর আগে জম্মু-কাশ্মীরে তিনি লাদাখ এবং জম্মু অঞ্চল সফর করেছিলেন।
রাষ্ট্রপতির আজ সকালে দ্রাসে কার্গিল যুদ্ধ স্মারকে যাওয়ার কথা ছিল। কিন্তু খারাপ আবহাওয়ার কারণে শ্রীনগর থেকে দ্রাস পর্যন্ত বিমান চলাচল করতে পারেনি।
CG/CB/NS
(Visitor Counter : 67
যুবওক্রীড়াবিষয়কমন্ত্রক
শ্রী কিরেণ রিজিজু সমস্ত রাজ্য/কেন্দ্রশাসিত অঞ্চলের ক্রীড়া ও যুব বিষয়ক মন্ত্রীদের সঙ্গে দু’দিনের ভিডিও কনফারেন্স বৈঠকে মিলিত হবেন
নয়াদিল্লি, ১৩ জুলাই, ২০২০
ঙ্কেন্দ্রীয় যুব বিষয়ক ও ক্রীড়া মন্ত্রী শ্রী কিরেন রিজিজু আগামী ১৪ ও ১৫ই জুলাই দু’দিনের এক ভিডিও কনফারেন্সে সমস্ত রাজ্য ও কেন্দ্রশাসিত অঞ্চলের ক্রীড়া ও যুববিষয়ক মন্ত্রীদের সঙ্গে বৈঠকে মিলিত হবেন। তৃণমূল স্তরে ক্রীড়া উন্নয়নমূলক কর্মসূচিগুলির রূপরেখা চূড়ান্ত করতেই এই বৈঠক আয়োজন করা হয়েছে। বৈঠকে নেহরু যুব কেন্দ্র সংগঠন এবং ন্যাশনাল সার্ভিস স্কিমের অধীন পরিচালিত বিভিন্ন কর্মকান্ড নিয়ে আলোচনা হবে।
মন্ত্রকের এই সিদ্ধান্ত প্রসঙ্গে শ্রী রিজিজু বলেন, দেশে এখন দ্বিতীয় পর্যায়ের আনলক চলছে। তাই, ক্রীড়া বিষয়ক কর্মকান্ডগুলিকে এগিয়ে নিয়ে যাওয়ার ক্ষেত্রে পরবর্তী রূপারেখা চূড়ান্ত করার জন্য রাজ্য ও কেন্দ্রশাসিত অঞ্চলগুলির সঙ্গে এই বৈঠক গুরুত্বপূর্ণ হয়ে উঠতে চলেছে। লকডাউনের সময় ক্রীড়া সহ যাবতীয় যুব বিষয়ক কর্মকান্ড থমকে গিয়েছিল। তাই, এগুলিকে পুনরায় শুরু করার সময় উপস্থিত হয়েছে। মাঠে প্রশিক্ষণের পরিবর্তে অ্যাথলিট ও প্রশিক্ষকদের জন্য অনলাইন প্রশিক্ষণ কর্মসূচি আয়োজন করা হয়েছে। একইভাবে, নেহরু যুব কেন্দ্র সংগঠন এবং ন্যাশনাল সার্ভিস স্কিমের স্বেচ্ছাসেবকরা কোভিড-১৯ এর বিরুদ্ধে মোকাবিলায় জেলা প্রশাসনকে সাহায্য করতে অক্লান্ত পরিশ্রম করেছেন। বৈঠকে কোভিড-১৯ এর সময় গৃহীত পদক্ষেপগুলির বর্তমান পরিস্থিতি সম্পর্কে আলোচনার পাশাপাশি, রাজস্তরে খেলাধূলা পুনরায় শুরু করার বিভিন্ন দিক নিয়ে আলোচনা হবে। চলতি বছরের শেষের দিকে বা আগামী বছরের গোড়ায় খেলো ইন্ডিয়া প্রতিযোগিতা ও যুব উৎসব আয়োজনের ব্যাপারেও আলোচনা হবে।
২০২৮ – এর অলিম্পিকের দিকে নজর রেখে বিশ্বের অগ্রণী ১০টি দেশের মধ্যে ভারতকে তুলে আনার স্বপ্ন পূরণে দেশে ক্রীড়া পরিকাঠামো ব্যবস্থায় উন্নয়ন অত্যন্ত জরুরি। তাই, এই কাজ অবিলম্বে শুরু করতে হবে। মন্ত্রক এই লক্ষ্যে ইতিমধ্যেই সমস্ত রাজ্য ও কেন্দ্রশাসিত অঞ্চলে খেলো ইন্ডিয়া রাজ্যস্তরীয় উৎকর্ষ কেন্দ্র স্থাপনের সিদ্ধান্ত নিয়েছে। এছাড়াও, স্থানীয় প্রতিভাবান অ্যাথলিটদের খুঁজে বের করতে এবং তাঁদের ক্রীড়া নৈপুণ্যকে আরও ক্ষুরধার করে তুলতে জেলাস্তরে ১ হাজারটি খেলো ইন্ডিয়া সেন্টার গড়ে তোলা হবে। এই কেন্দ্রগুলিতে অলিম্পিকে অন্তর্ভুক্ত হয়েছে, এমনটি ১৪টি ক্রীড়া বিভাগে প্রশিক্ষণ দেওয়া হবে। কেন্দ্রীয় সরকার ‘এক দেশ এক ক্রীড়া নীতি’ নিয়ে যে সিদ্ধান্ত নিয়েছে, তা অবিলম্বে কার্যকর করার বিভিন্ন দিক নিয়েও বৈঠকে আলোচনা হবে। মন্ত্রকের উদ্দেশ্য, এই উদ্যোগে রাজ্য ও কেন্দ্রশাসিত অঞ্চলগুলিকে সক্রিয়ভাবে সামিল করে সহযোগিতার ভিত্তিতে এমন এক ভবিষ্যৎ রূপরেখা চূড়ান্ত করা, যা ভারতকে অবিলম্বে ক্রীড়া ক্ষেত্রে মহাশক্তিধর দেশে পরিবর্তন করতে পারে।
ভিডিও কনফারেন্সের মাধ্যমে দু’দিনের এই বৈঠকে রাজ্য/কেন্দ্রশাসিত অঞ্চলগুলিকে দুটি বিভাগে বিভক্ত করা হয়েছে, যাতে সকলেই বিভিন্ন বিষয় নিয়ে নিজেদের মতামত পেশ করার পর্যাপ্ত সুযোগ পায়।
(CG/BD/SB
মানবসম্পদবিকাশমন্ত্রক
কেন্দ্রীয় শিক্ষা মন্ত্রকের আদিবাসী স্বাধীনতা সংগ্রামীদের আত্মবলিদানের কথা ভবিষ্যৎ প্রজন্মকে জানানোর জন্য দেশ জুড়ে বিদ্যালয় ও উচ্চ শিক্ষা প্রতিষ্ঠানে যথাযথভাবে ‘জনজাতীয় গৌরব দিবস’উদযাপনের উদ্যোগ
নয়াদিল্লি, ০৬ নভেম্বর, ২০২২
কেন্দ্রীয় শিক্ষা, দক্ষতা বিকাশ ও শিল্পোদ্যোগ মন্ত্রী শ্রী ধর্মেন্দ্র প্রধানের নেতৃত্বে আগামী ১৫ নভেম্বর শিক্ষা মন্ত্রক দেশ জুড়ে বিদ্যালয়, দক্ষতা বিকাশ কেন্দ্র ও উচ্চ শিক্ষা প্রতিষ্ঠানে যথাযথ মর্যাদায় ‘জনজাতীয় গৌরব দিবস’ উদযাপনের সিদ্ধান্ত নিয়েছে।
দেশ জুড়ে বীরসা মুন্ডাকে আদিবাসী সম্প্রদায়ের মানুষ ভগবান জ্ঞানে সম্মান জানান। বৃটিশ ঔপনিবেশিক শাসকের নিপীড়নের বিরুদ্ধে এই সমাজ সংস্কারক ‘উলগুলান’ বা বিদ্রোহের ডাক দিয়েছিলেন। তিনি আদিবাসী সম্প্রদায়কে তাঁদের সাংস্কৃতিক মূল্যবোধের বিষয়ে সচেতন করেন। ১৫ নভেম্বর তাঁর জন্মদিনটিকে গত বছর কেন্দ্রীয় সরকার ‘জনজাতীয় গৌরব দিবস’ হিসাবে উদযাপনের সিদ্ধান্ত নেয়।
কেন্দ্রীয় শিক্ষা মন্ত্রক এআইসিটিই, ইউজিসি, কেন্দ্রীয় বিশ্ববিদ্যালয়, বেসরকারি বিশ্ববিদ্যালয় সহ বিভিন্ন উচ্চ শিক্ষা প্রতিষ্ঠান এবং বিভিন্ন বিদ্যালয়ে আদিবাসী স্বাধীনতা সংগ্রামীদের অবদানকে স্মরণ করতে ‘জনজাতীয় গৌরব দিবস’ উদযাপনের সিদ্ধান্ত নিয়েছে। এই উপলক্ষে নানা অনুষ্ঠানের আয়োজন করা হয়েছে। আদিবাসী স্বাধীনতা সংগ্রামীদের আত্মবলিদানকে স্বীকৃতি দিতে এবং তাঁদের সংস্কৃতি ও ঐতিহ্যকে রক্ষা করাই এর মূল উদ্দেশ্য।
(PG/CB/SB
বিজ্ঞানওপ্রযুক্তিমন্ত্রক
কোভিড জনিত অতিমারি পরিস্থিতিতে গঙ্গার জলে ভারী ধাতব দূষণের পরিমাণ উল্লেখযোগ্য ভাবে হ্রাস পেয়েছে বলে সমীক্ষায় প্রকাশ
নতুন দিল্লি, ৮ ফেব্রুয়ারি, ২০২১
কোভিড জনিত অতিমারি পরিস্থিতিতে বিভিন্ন কলকারখানা থেকে ভারী ধাতব পদার্থ নিষ্কাশন কম হওয়ায় গঙ্গার জলে ধাতব দূষণের পরিমাণ ব্যাপক হারে হ্রাস পেয়েছে। এক সমীক্ষায় প্রকাশ পেয়েছে যে, কোভিড জনিত পরিস্থিতি চলাকালীন কানপুরের ইন্ডিয়ান ইনস্টিটিউট অফ টেকনোলজির একদল বিজ্ঞানী বড় বড় নদী গুলির জলে গবেষণা চালিয়ে দেখেছেন যে, কিভাবে নদীর জলে রসায়ন স্থিতিশীলতার ওপর নৃতত্ত্ব ক্রিয়া-কলাপ গুলি প্রভাব বিস্তার করেছে।
ওই বিজ্ঞানীরা সারা দেশ জুড়ে লকডাউন চলাকালীন টানা ৫১ দিন ধরে গঙ্গা নদীর ভূ রাসায়নিক রেকর্ড বিশ্লেষণ করে দেখেছেন যে, লকডাউন পরিস্থিতির ফলে জলে ভারী ধাতুর ঘনত্ব সর্বনিম্ন ৫০ শতাংশ হ্রাস পেয়েছে। এ পাশাপাশি বিভিন্ন নালা থেকে গঙ্গায় নিষ্কাশিত নাইট্রেট এবং ফসফেটের মাত্রাও অনেকটাই কম ছিল।
বিজ্ঞানীদের এই গবেষণাটির জন্য ইন্দো- ইউএস সায়েন্স এন্ড টেকনোলজি ফোরাম যা ভারত সরকারের বিজ্ঞান ও প্রযুক্তি বিভাগ এবং মার্কিন যুক্তরাষ্ট্রের সংশ্লিষ্ট বিভাগের অধীনে একটি দ্বিপাক্ষীয় সংস্থা হিসাবে গঠন করা হয়েছিল। তারা সম্প্রতি পরিবেশ বিজ্ঞান ও প্রযুক্তি সম্পর্কিত একটি পত্র প্রকাশ করেছে। গঙ্গার জলে দ্রবীভূত ভারী ধাতু গুলির উচ্চ স্থিতিস্থাপকতা এই পত্রে প্রকাশ পেয়েছে।
জলবায়ু পরিবর্তনের প্রভাব এবং নদীর জলের গুণমানও জানা সম্ভব হয়েছে।
কেন্দ্রীয়মন্ত্রিসভা
সেন্ট্রাল রেল সাইড ওয়্যারহাউস কোম্পানি লিমিটেডের সঙ্গে সেন্ট্রাল ওয়্যারহাউজিং কর্পোরেশনের সংযুক্তির বিষয়ে কেন্দ্রীয় মন্ত্রিসভার অনুমোদন
সংযুক্তিকরণের ফলে রেল পার্শ্বস্ত পণ্য গুদামে অতিরিক্ত আরও ৫০ টি ওয়্যারহাউস স্থাপনে সুবিধা
নতুন দিল্লি, ২৩ জুন, ২০২১
প্রধানমন্ত্রী শ্রী নরেন্দ্র মোদী, নূন্যতম সরকার সর্বাধিক প্রশাসন-বিষয়ের ওপর যে অগ্রাধিকার দিয়েছেন তা রূপায়ণে কেন্দ্রীয় মন্ত্রিসভা আরও একধাপ এগিয়েছে। ব্যবসায় স্বাচ্ছন্দ বজায় রাখতে এবং সরকারি ক্ষেত্রের সংস্থাগুলিতে বেসরকারি ক্ষেত্রের দক্ষতাকে কাজে লাগাতে বিশেষ পদক্ষেপ গ্রহণ করা হয়েছে। প্রধানমন্ত্রী শ্রী নরেন্দ্র মোদীর পৌরহিত্যে আজ কেন্দ্রীয় মন্ত্রিসভার বৈঠকে সেন্ট্রাল রেল সাইট ওয়্যারহাউজ কোম্পানি লিমিটেডের সমস্ত সম্পদ, দায়বদ্ধতা, অধিকার ও বাধ্যবাধকতা সমূহকে ২০০৭ সালের কোম্পানি আইন-১৯৫৬, অনুযায়ী সেন্ট্রাল ওয়্যারহাউজিং কর্পোরেশনের সাথে সংযুক্তিকরণের প্রস্তাব অনুমোদন করা হয়েছে। একক প্রশাসনের মাধ্যমে উভয় সংস্থার কাজ গুলি এবার থেকে পরিচালনা করা হবে।
এই সংযুক্তিকরণের ফলে
রেল পার্শ্বস্ত গুদাম কমপ্লেক্সগুলি পরিচালন সংক্রান্ত ব্যয় প্রায় ৫ কোটি টাকা হ্রাস পাবে। কেননা, কর্পোরেট অফিসের ভাড়া, কর্মচারীদের বেতন এবং অন্যান্য প্রশাসনিক ব্যয় লাঘব হবে। অন্যদিকে, সেন্ট্রাল ওয়্যারহাউজিং কর্পোরেশনের অধীনে রেল গুদাম গুলি পরিচালিত হলে সিমেন্ট, সার, চিনি, লবণ এবং সোডার প্রভৃতি পণ্য ছাড়াও অন্য পণ্য সংরক্ষণের সুযোগ সৃষ্টি হবে। এই সংযুক্তিকরণের ফলে রেল পার্শ্বস্ত স্থানে আরও ৫০ টি স্থানে গুদাম স্থাপন করা সম্ভব হবে। যার ফলে দক্ষ কর্মীদের জন্য ৩৬,৫০০ শ্রমদিবসের সমান কর্মসংস্থানের সুযোগ সৃষ্টি হবে। অন্যদিকে, অদক্ষ শ্রমিকদের জন্য ৯,১২,৫০০ টি শ্রমদিবস সৃষ্টি করবে। আগামী আট মাসের মধ্যে সংযুক্তিকরণ ব্যবস্থা কার্যকর হবে বলে আশা করা যায়।
মিনি রত্ন ক্যাটাগরি-১ সম্পন্ন সেন্ট্রাল ওয়্যারহাউজিং কর্পোরেশন ১৯৫৭ সালে প্রতিষ্ঠিত হয়। এই সংস্থা গঠনের উদ্দেশ্য ছিল কৃষিজাত পণ্য সহ অন্যান্য পণ্যের গুদামজাত করা। এই সংস্থাটি একটি লাভজনক সরকারি সংস্থা। যার স্বীকৃত মূলধনের পরিমাণ ১০০ কোটি টাকা এবং পরিশোধিত মূলধনের পরিমাণ ৬৮.০২ কোটি টাকা।
সেন্ট্রাল রেল সাইট ওয়্যারহাউজ কোম্পানি লিমিটেড ২০০৭ সালের ১০ জুলাই রেল থেকে লিজ নেওয়া বা অধিগৃহীত জমিতে ওয়্যারহাউজিং কমপ্লেক্স, টার্মিনাল বা লজিস্টিক হাব পরিচালনা করে। এই সংস্থায় ৫০ জন কর্মচারী ও ৪৮ জন আউটসোর্স কর্মী রয়েছেন। বর্তমানে এই সংস্থাটি সারাদেশে ২০টি রেল পার্শ্বস্ত গুদাম দেখাশোনা করে। ৩১ মার্চ, ২০২০ পর্যন্ত সংস্থাটির মোট আর্থিক পরিমাণ ১৩৭.৯৪ কোটি টাকা। তবে, মূলধনের অভাবে এবং রেলের সঙ্গে চুক্তি সম্পর্কিত বিষয়ে কিছু বাধ্যবাধকতার ফলে এই সংস্থাটির আর্থিক গতি বাড়েনি।
সংযুক্তিকরণের পর রেল ওয়্যারহাউজিং ইনকর্পোরেশন নামে একটি নতুন বিভাগ শুরু করবে সেন্ট্রাল ওয়্যারহাউজিং কর্পোরেশন। যা রেল ওয়্যারহাউজের পরিচালনা এবং বিপণনের ব্যবস্থা করবে।
CG/SB
(
আদিবাসীবিষয়কমন্ত্রক
আর্ট অফ লিভিং-এর সঙ্গে অংশীদারিত্বে আদিবাসী কল্যাণে ২টি উৎকর্ষ কেন্দ্রের সূচনা করেছেন শ্রী অর্জুন মুন্ডা
নতুন দিল্লি, ২৭শে অক্টোবর, ২০২০
কেন্দ্রীয় আদিবাসী বিষয়ক মন্ত্রী শ্রী অর্জুন মুন্ডা আজ ভিডিও কনফারেন্সের মাধ্যমে আর্ট অফ লিভিং-এর সঙ্গে অংশীদারিত্বে আদিবাসী কল্যাণে ২টি উৎকর্ষ কেন্দ্রের সূচনা করেছেন। এই উপলক্ষ্যে আর্ট অফ লিভিং-এর গুরুদেব শ্রী শ্রী রবিশঙ্কর, আদিবাসী বিষয়ক প্রতিমন্ত্রী শ্রীমতী রেণুকা সিং সারুতা, মন্ত্রকের সচিব শ্রী দীপক খান্ডেকর প্রমূখ উপস্থিত ছিলেন।
উৎকর্ষ কেন্দ্র ২টির উদ্বোধন উপলক্ষ্যে মন্ত্রী শ্রী মুন্ডা বলেন, মন্ত্রকের সঙ্গে সহযোগিতায় আর্ট অফ লিভিং-এর পক্ষ থেকে এই দুটি কেন্দ্রের সূচনা অত্যন্ত গুরুত্বপূর্ণ উদ্যোগ। প্রথম উৎকর্ষ কেন্দ্রটি মহারাষ্ট্রের ঔরাঙ্গাবাদ জেলায় আদিবাসী কৃষকদের পরম্পরাগত কৃষিকাজের ব্যাপারে প্রশিক্ষণ দেওয়ার জন্য চালু করা হচ্ছে। দ্বিতীয় উৎকর্ষ কেন্দ্রটি ঝাড়খন্ডের ১৫০টি গ্রাম ও ৩০টি গ্রাম পঞ্চায়েতকে নিয়ে ৫টি জেলায় পঞ্চায়েত প্রতিষ্ঠানগুলির সুদৃঢ়করণে চালু করা হচ্ছে। কেন্দ্রীয় সরকার, দেশে আদিবাসী মানুষের কল্যাণে সম্পূর্ণ অঙ্গীকারবদ্ধ বলে জানিয়ে শ্রী মুন্ডা বলেন, আদিবাসী মানুষের সার্বিক উন্নয়নে ২ লক্ষ কোটি টাকার বেশি তহবিল মঞ্জুর করা হয়েছে।
প্রধানমন্ত্রীর পরিকল্পিত আত্মনির্ভর ভারত গঠনে এই উৎকর্ষ কেন্দ্র দুটি বড় পদক্ষেপ বলে উল্লেখ করে শ্রী মুন্ডা বলেন, আদিবাসী পঞ্চায়েত প্রতিষ্ঠানগুলির সুদৃঢ়করণের ফলে আদিবাসী মানুষের মধ্যে শিক্ষার আরো প্রসার ঘটবে এবং তারা সাংবিধানিক অধিকারগুলি সম্পর্কে আরো সচেতন হতে পারবেন। তিনি আশা প্রকাশ করেন, এই উৎকর্ষ কেন্দ্র দুটি পঞ্চায়েত প্রতিষ্ঠানগুলির সিদ্ধান্ত প্রণয়ন এবং সাধারণ মানুষের উন্নয়নের সঙ্গে যুক্ত বিভিন্ন বিষয়ে প্রয়োজনীয় পদক্ষেপ নিতে পারবে।
বিভাগীয় প্রতিমন্ত্রী শ্রীমতী সারুতা বলেন, আদিবাসীদের কল্যাণে মন্ত্রক একাধিক কর্মসূচী রূপায়ন করছে। এছাড়াও অসরকারী সংগঠন এবং সামাজিক প্রতিষ্ঠানগুলির সঙ্গে সহযোগিতায় আদিবাসী মানুষের কল্যাণে লক্ষণীয় অগ্রগতি হয়েছে। আর্ট অফ লিভিং প্রতিষ্ঠানের সুবিস্তৃত নেটওয়ার্ক এবং স্বেচ্ছাসেবীরা এই কর্মসূচীকে সফল করে তুলতে পারবেন বলেও শ্রীমতী সারুতা আশা প্রকাশ করেন।
CG/BD/SFS
(Visitor Counter : 163
প্রধানমন্ত্রীরদপ্তর
আয়ুষ্মান ভারত কর্মসূচির সৌজন্যে আসামের এক দরিদ্র কৃষক জীবন ফিরে পেয়েছেন
আসামের কলিতা নগদবিহীন বিমা কর্মসূচির মাধ্যমে নিখরচায় ক্রেনিওপ্লাস্টি সার্জারি করিয়েছেন
নয়াদিল্লি, ০১ অক্টোবর, ২০১৯
আসামের এক দরিদ্র ধানচাষী ৩৫ বছর বয়সী দ্বিজেন কলিতা মাথায় গুরুতর আঘাত পেয়েছিল। তাঁকে যখন কামরুপ মেট্রো হাসপাতালে ভর্তি করা হয়েছিল তখন তিনি প্রায় অবচেতন অবস্হায় নিদারুণ যন্ত্রনায় চিৎকার করছিলেন। প্রয়োজনীয় পরীক্ষা-নিরক্ষার পর জানা যায় তাঁর নিউরো সার্জারি ও ক্রেনিওপ্লাস্টি করার প্রয়োজন রয়েছে।
দরিদ্র চাষী দ্বিজেন কলিতার আর্থিক অবস্হা স্বচ্ছল না হওয়ার দরুণ তাঁর পরিবারের কাছে এই চিকিৎসার খরচ বহন করা অসম্ভব ছিল।
কলিতার পরিবার যখন আয়ুষ্মান ভারত- পিএমজেএওয়াই কর্মসূচি সম্পর্কে জানতে পারেন, তখন তারা প্রকৃত আশার আলো খুঁজে পান। তাঁরা জানতে পারেন এই কর্মসূচির মাধ্যমে নিখরচায় কলিতার চিকিৎসা সম্ভব।
কলিতার মতো দরিদ্র মানুষের কাছে এই কর্মসূচি আর্শিবাদের মতো বলে তাঁর পরিবার মনে করেন।
আজ কলিতা আরও ৩১ জন সুফলভোগীর মতো স্বাস্হ্যকর জীবনযাপন করছেন। এই সুফলভোগীরা প্রধানমন্ত্রী সঙ্গে সাক্ষাৎ করে বিশ্বের বৃহত্তম স্বাস্হ্যবিমা কর্মসূচি আয়ুষ্মান ভারত- পিএমজেএওয়াই-এর সাফল্যের কাহিনী তাঁকে শোনান।
ঠিক এক বছর আগে ২০১৮য় বিশ্বের বৃহত্তম স্বাস্হ্যবিমা কর্মসূচি আয়ুষ্মান ভারতের সূচনা হয়। উদ্দেশ্য ছিল দেশের ১০ কোটি ৭৪ লক্ষ্যের বেশি দরিদ্র মানুষকে সহজেই চিকিৎসা পরিষেবা পৌঁছে দেওয়া।
দ্বিজেন কলিতার মতো ৫০ হাজারেরও বেশি মানুষ বিগত এক বছরে নিজের রাজ্যের বাইরে চিকিৎসার সুযোগ-সুবিধা পেয়েছেন। আয়ুষ্মান ভারত কর্মসূচির মাধ্যমে এই বিপুল সংখ্যক মানুষকে প্রয়োজনীয় চিকিৎসা পরিষেবা পৌঁছে দেওয়া সম্ভব হয়েছে।
আয়ুষ্মান ভারত- প্রধানমন্ত্রী জন আরোগ্য যোজনা কর্মসূচির আওতায় নথিভুক্ত হাসপাতালের সংখ্যা ১৬ হাজার ৮৫। নথিভুক্ত হাসপাতালগুলি থেকে ৪১ লক্ষের বেশি মানুষ এই কর্মসূচির সুযোগ-সুবিধা পেয়েছেন এবং ১০ কোটির বেশি ই-কার্ড দেওয়া হয়েছে।
আয়ুষ্মান ভারত কর্মসূচির আওতায় সারা দেশজুড়ে ২০ হাজার ৭০০র বেশি স্বাস্হ্য পরিষেবা ও রোগী কল্যাণ কেন্দ্র চালু রয়েছে।
CG/BD/NS
(Visitor Counter : 54
স্বাস্থ্যওপরিবারকল্যাণমন্ত্রক
অ্যানিমিয়া মুক্ত ভারত গড়ার জন্য উদ্যোগ
নতুনদিল্লি, ৯ই ফেব্রুয়ারি, ২০২১
অ্যানিমিয়া মুক্ত ভারত গড়ার উদ্যোগ ২০১৮ সাল থেকে নেওয়া হয়। শিশু, বয়োসন্ধিতে থাকা কিশোর কিশোরী এবং যে সব মহিলা সন্তানের জন্ম দেবেন౼এঁদের যেন রক্তাল্পতা বা অ্যানিমিয়ার সমস্যায় পরতে না হয়, তার জন্য এই উদ্যোগ। এই উদ্যোগ সফলভাবে বাস্তবায়িত করার জন্য রাজ্য ও কেন্দ্রশাসিত অঞ্চলগুলিকে এর জন্য প্রয়োজনীয় নীতি নির্দেশিকা, প্রচার চালাতে সাহায্য করা হয়। এই উদ্যোগের অঙ্গ হিসেবে যারা রক্তাল্পতায় ভুগছেন, তাঁদের চিহ্নিত করা, চিকিৎসার জন্য প্রয়োজনীয় ব্যবস্থা করা, প্রোফিল্যাকটিক আয়রন ফলিক অ্যাসিড বিতরণ করা হয়। বর্তমানে এই কর্মসূচী প্রাথমিক স্তরে রয়েছে।
জাতীয় পরিবার স্বাস্থ্য সমীক্ষা-৫ থেকে প্রাপ্ত তথ্য অনুসারে ২২টি রাজ্য ও কেন্দ্রশাসিত অঞ্চলে রক্তাল্পতায় যারা ভুগছেন তাঁদের বিষয়ে বিস্তারিত তথ্য প্রকাশ করা হয়েছে। এই সমীক্ষার প্রতিবেদন দেখার জন্য এই লিঙ্কে ক্লিক করুনঃ- Press Information Bureau 
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন, স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে।
কেন্দ্রীয়মন্ত্রিসভা
জার্মানির সঙ্গে রেলের বিষয়ে চুক্তি অনুমোদন কেন্দ্রীয় মন্ত্রিসভার
নয়াদিল্লি, ৪ ডিসেম্বর, ২০১৯
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার বৈঠকে আজ রেলের বিভিন্ন কৌশলগত প্রকল্পের বাস্তবায়নের লক্ষ্যে ভারত ও জার্মানির মধ্যে সহযোগিতা বিষয়ক যৌথ ঘোষণাপত্রের বিষয়ে অবগত করা হয়েছে। এই ঘোষণাপত্র গত মাসে স্বাক্ষরিত হয়।
সুবিধাসমূহ :
এই যৌথ ঘোষণাপত্র অনুযায়ী, জার্মানির অর্থনৈতিক বিষয়ক ও শক্তি মন্ত্রক ভারতীয় রেলের জন্য একটি ব্যবস্থাপনা গড়ে তুলবে যেখানে রেল শিল্পের বিষয়ে সর্বশেষ অগ্রগতির তথ্যাদি আদানপ্রদান করা হবে। এছাড়া, বিশেষজ্ঞদের মধ্যে যৌথভাবে চিহ্নিত সহযোগিতামূলক প্রকল্পগুলি বাস্তবায়নের লক্ষ্যে বৈঠক, সম্মেলন আয়োজনের পাশাপাশি কারিগরি দক্ষতা পরিদর্শনের ব্যবস্থা করা হবে।
পটভূমি :
উচ্চগতিসম্পন্ন রেল, বর্তমান রেলপথের গতি বৃদ্ধি, রেলের স্টেশনগুলিকে আন্তর্জাতিক মানে উন্নীত করা এবং রেলের পরিকাঠামোর আধুনিকীকরণের উদ্দেশে বিভিন্ন ক্ষেত্র চিহ্নিত করে রেল মন্ত্রক বিভিন্ন দেশের রেল সংস্থাগুলির সঙ্গে সমঝোতাপত্র/সহযোগিতামূলক সমঝোতা/প্রশাসনিক ব্যবস্থাপনা/যৌথ ঘোষণাপত্র স্বাক্ষর করে।
এই সমঝোতাপত্র/সহযোগিতামূলক সমঝোতা/প্রশাসনিক ব্যবস্থাপনা/যৌথ ঘোষণাপত্রের মাধ্যমে প্রযুক্তির নির্দিষ্ট ক্ষেত্রের ওপর বিশেষজ্ঞরা, কারিগরি বিষয়ক বিভিন্ন প্রতিবেদন সহ নানা তথ্যের আদানপ্রদান ও সম্মেলন, কর্মশালা এবং প্রশিক্ষণ শিবিরের আয়োজন করতে পারবেন।
CG/CB/DM
(Visitor Counter : 78